Eta Carinae er stjarna í kjalarþokunni í dauðateygjum . Hún liggur í stjörnumerkinu Kilinum í um 7500 ljósára fjarlægð . Í upphafi 19. aldar var tvístirnið Eta Carinae dauft og óáberandi en á fyrstu áratugum þeirrar aldar skeið það stöðugt skærar uns það varð næst bjartasta stjarna himins í apríl 1843 á eftir Síríusi ( sem er um þúsund sinnum nær jörðinni ) . Árin á eftir dofnaði hún á nýjan leik og í upphafi 20. aldar sást hún ekki lengur með berum augum . Æ síðan hefur birta Eta Carinae sveiflast og þó hún hafi um skamma hríð orðið sýnileg með berum augum aftur , náði hún aldrei sömu hæðum og árið 1843 . Stærri stjarnan í Eta Carinae kerfinu er gríðarstór og óstöðug stjarna sem nálgast endalok ævi sinnar og í atburðinum á 19. öld var hún nær dauða en lífi . Stjörnufræðingar kalla hviður af þessu tagi svikula sprengistjörnu því þær líkjast sprengistjörnum mjög en stöðvast rétt áður en stjarnan springur í tætlur . Á 19. öld bjuggu stjarnvísindamenn ekki yfir nægilega öflugum sjónaukum til að skoða hviðuna árið 1843 í smáatriðum en í dag eru áhrif hennar greinileg . Eftir að Hubblessjónaukanum var skotið á loft árið 1990 hefur honum margoft verið beint að stóru skýjunum sem mynduðust þegar stjarnan varpaði efni frá sér fyrir einni og hálfri öld . Þetta ský hefur verið nefnt Dvergþokann eða einfaldlega Dvergurinn . Myndin sem hér sést , sem tekin var með háskerpurás Advanced Camera for Surveys , er sú nákvæmasta sem tekin hefur verið af þokunni . Hún sýnir að stjarnan varpaði efninu ekki frá sér á einsleitan hátt , heldur er skýið eins og lóð í laginu . Eta Carinae er ekki aðeins áhugaverð fortíðarinnar sinnar vegna heldur þess sem bíður hennar . Hún er ein nálægasta stjarnan við jörðin sem er líkleg til að springa í tiltölulega nálægri framtíð . Búast má við miklu sjónarspili hér á jörðinni þegar það gerist , enda verður hún þá miklu bjartari en seinast þegar hún minnti á sig . Bjartasta sprengistjarna sem sést hefur , SN 2006 gy , var stjarna af sömu gerð og Eta Carinae . Þessi mynd var sett saman úr ljósmyndum stem teknar voru í sýnilegu og útfjólubláu ljósi með Advanced Camera for Surveys . Sjónsviðið er um það bil 30 bogasekúndur í þvermál .